alexandrainst/scandi-wiki huggingface dataset:
Dyneflangre

Dyneflangre (Epipactis helleborine asp. neerlandica) eller jærflangre er ei plante i flangreslekta Epipactis i orkidéfamilien (marihandfamilien) Orchidaceae.

Systematikk 
Dyneflangre, tidlegare kalla jærflangre, er ein underart av breiflangre, med eit noko tettare aks enn nominatunderarten skogbreiflangre (ssp. helleborine) og med blada litt tettare inntil stengelen.

Utbreiing
Dyneflangre er knytta til sanddynelandskap, og finst berre i landa rundt Nordsjøen. I Noreg finn vi han i dynetrauga bak strendene på Jæren. I raudlistevurderiga 2021 er underarten klassifisert som sterkt truga (EN).

Arten finst òg i Danmark. I den danske Naturbasen er det oppgitt to varietetar:
Epipactis helleborine ssp. neerlandica var. neerlandica (LC) (dansk namn: «hollandsk hullæbe»)
Epipactis helleborine ssp. neerlandica var. renzii (NT) (dansk namn: «skagen-hullæbe»)

På dei britiske øyane er dyneflangre rapportert frå Wales, men er så langt ikkje endeleg stadfesta, og står i den britiske raudlista på venteliste (WL).

Referansar

Bakgrunnsstoff
 

Orkidear i Noreg
Orkidear i Danmark
Orkidear i Storbritannia
Flangreslekta

Flangreslekta (Epipactis) er ei slekt i orkidéfamilien (marihandfamilien) Orchidaceae.

Artar i Noreg 
På verdsbasis har slekta nokre titals artar. Artsdatabanken opererer med desse artane og underartane i Noreg:

raudflangre (Epipactis atrorubens)
breiflangre (Epipactis helleborine)
skogbreiflangre (Epipactis helleborine ssp. helleborine)
dyneflangre (Epipactis helleborine ssp. neerlandica)
myrflangre (Epipactis palustris)

Av desse artane er dyneflangre og myrflangre på Norsk raudliste for artar (2021), båe som sterkt truga (EN).

Elles i Norden finn vi:
grønflangre (Epipactis leptochila), i Danmark (NT)
snauflangre (Epipactis phyllanthes), i Sverige (EN), i Danmark (LC)
purpurflangre (Epipactis purpurata), i Danmark (LC)

På Dei britiske øyane finn vi ein endemisk art med tre underartar, to av dei endemiske for England:
Epipactis dunensis, i England (ukjend status), i Wales (VU), i Irland (på venteliste)
 Epipactis dunensis ssp. dunensis
 Epipactis dunensis ssp. tynensis, i England (ukjend status)
 Epipactis dunensis ssp. sancta (somme tider rekna som eigen art, Epipactis sancta), i England (EN)

Tidlegare har òg somme tider Epipactis youngiana vore rekna som ein eigen art, men han er no rekna for høgst å vere ein varietet av skogbreiflangre (E. helleborine ssp. helleborine var. youngiana).

Referansar

Bakgrunnsstoff 
 

Slekter i orkidéfamilien
Espen Andersen (1993)

Espen Andersen () er ein norsk kombinertrennar, medlem i Lommedalens IL. Han vart olympisk meister med Noreg i lagtevlinga under Vinter-OL 2022. Tidlegare har han vunne sølv i same øvinga ved Vinter-OL 2018 og sølv i tomannsstafett i Ski-VM 2021.

Aktiv
Andersen fekk sin verdscupdebut i Holmenkollen i mars 2013. Han vart individuell noregsmeister då Ski-NM 2016 vart avvikla i Molde. Under Ski-VM 2017 vart han nummer 10 og beste nordmann i tevlinga med hopp i storbakke. Saman med Jan Schmid, Jarl Magnus Riiber og Jørgen Graabak sikra han norsk sølvmedalje i lagtevlinga ved dei olympiske vinterleikane i Pyeongchang i 2018. I Ski-VM 2021 i Oberstdorf fekk Andersen ikkje plass i det norske mannskapet i lagtevlinga, derimot tok han og Jarl Magnus Riiber sølvmedaljen i tomannstafetten. Under Vinter-OL 2022 i Zhangjiakou gjekk han han den andre etappen då Noregs lag vart suveren vinnar av lagtevlinga, dei andre på laget var Espen Bjørnstad, Jens Oftebro og Jørgen Graabak.

Kjelder

Denne artikkelen bygger på «Espen Andersen II» frå ,  den 5. mars 2022.  

Norske kombinertløparar
Noregsmeistrar i kombinert
Olympiske meistrar for Noreg
Olympiske sølvmedaljevinnarar for Noreg
Medaljevinnarar under vinter-OL 2018
Norske deltakarar under vinter-OL 2018
Kombinertløparar under vinter-OL 2018
Medaljevinnarar under vinter-OL 2022
Norske deltakarar under vinter-OL 2022
Kombinertløparar under vinter-OL 2022
Johannes Lamparter

Johannes Lamparter () er ein austerriksk kombinertrennar frå Hall in Tirol. Han vart verdsmeister individuelt under Ski-VM 2021 i Oberstdorf. Saman med Lukas Greiderer vann han også VM-gull i tomannsstafett, dessutan fekk han bronse i lagtevlinga.

Lamparter har delteke i verdscupen i kombinert sidan 22. desember 2018. Per 1.3.2022 hadde han 13 pallplasseringar i individuelle renn i verdscupen, tre av dei på topp. Alle desse fyrsteplassane kom i januar månad av 2022, ein i Val di Fiemme og to i Klingenthal.

Kjelder

Denne artikkelen bygger på «Johannes Lamparter» frå ,  den 5. mars 2022.  

Austerrikske kombinertløparar
Verdsmeistrar i kombinert
Snauflangre

Snauflangre (Epipactis phyllanthes) er ei plante i flangreslekta Epipactis i orkidéfamilien (marihandfamilien) Orchidaceae. Arten lever i barskog eller lauvskog i den nordlige og vestlege delen av Europa, men finst ikkje i Noreg.

Utbreiing
I Sverige finst snauflangre (svensk namn: «kal knipprot») på Gotland og somme stader på fastlandet heilt i sør. Han er rekna som sterkt truga (EN).

Arten (dansk namn: «nikkende hullæbe») er relativt sjelden i Danmark, men har spreidde veksestader i fleire landsdelar og er rekna som livskraftig (LC).

Snauflangre (engelsk namn: «green-flowered helleborine») er ganske vanleg sør i England med spreidde funnstader lenger nord og i Wales, men ikkje i Skottland. I den britiske raudlista har arten status som livskraftig (LC), på same måte som lokalt i England, medan han er rekna som sårbar (VU) i Wales. I Irland er arten sjeldsynt og er rekna som sterkt truga (EN).

Underartar 
I den svenske Artdatabanken er det oppgitt at snauflangre har tre underartar i Sverige:
 Epipactis phyllanthes ssp. arenaria (svensk namn: «sandknipprot»)
 Epipactis phyllanthes ssp. confusa (svensk namn: «dansk knipprot»)
 Epipactis phyllanthes ssp. pendula (svensk namn: «engelsk knipprot»)

Referansar

Bakgrunnsstoff 
 

Orkidear i Sverige
Orkidear i Danmark
Orkidear i Storbritannia
Orkidear i Irland
Thea Bjørseth

Thea Minyan Bjørseth () er ein norsk skihoppar og kombinertrennar, medlem i Lensbygda sportsklubb. Ho vann bronse med Noreg i lagtevlinga under Ski-VM 2021 i Oberstdorf.

Bjørseth vart norsk meister i liten bakke i 2018 og 2019. Vinteren 2021 vann ho det individuelle hopprennet ved junior-VM og fekk plass i det norske troppa til Ski-VM 2021 i Oberstdorf. Her vart Bjørseth nummer 7 i normalbakken, før ho, Silje Opseth, Anna Odine Strøm og Maren Lundby kome på bronseplass i lagtevlinga for kvinner.

Kjelder

Denne artikkelen bygger på «Thea Minyan Bjørseth» frå ,  den 5. mars 2022.  

Norske skihopparar
Norske kombinertløparar
Norske deltakarar under vinter-OL 2022
Skihopparar under vinter-OL 2022
Grønflangre

Grønflangre (Epipactis leptochila) er ei plante i flangreslekta Epipactis i orkidéfamilien (marihandfamilien) Orchidaceae. Arten lever i lauvskog i det meste av Europa frå Danmark og sørover, men finst ikkje i Noreg.

Utbreiing
Grønflangre (dansk namn: «storblomstret hullæbe») er sjeldan i Danmark, med nokre få veksestader på Møn og Falster. Arten er rekna som nær truga (NT).

Både i Storbritannia og Irland er det uvisse om tilhøvet mellom grønflangre (engelsk namn: «narrow-lipped helleborine») og den endemiske arten Epipactis dunensis. Sett under eitt er dei to artane livskraftige, men det trengst meir data for å vurdere artane i alle landsdeler i Storbritannia. I Wales reknar ein grønflangre som kritisk truga (CR). Arten er sett på venteliste (WL) for raudlistevurdering i Irland.

Referansar

Bakgrunnsstoff 
 

Orkidear i Danmark
Orkidear i Storbritannia
Orkidear i Irland
Ane Stenseth

Ane Appelkvist Stenseth () er ein norsk langrennar frå Grong, medlem i Grong Idrettslag. Ho deltok for Noreg under Ski-VM 2021 i Oberstdorf og tok ein overraskande femteplass i sprint-tevlinga.

Stenseth har delteke i verdscupen i langrenn sidan desember 2017, utan å utmerke seg.

Kjelder

Denne artikkelen bygger på «Ane Stenseth» frå ,  den 5. mars 2022.  

Norske langrennsløparar
Folk frå Grong
Purpurflangre

Purpurflangre (Epipactis purpurata) er ei plante i flangreslekta Epipactis i orkidéfamilien (marihandfamilien) Orchidaceae. Arten lever i lauvskog i det meste av Europa frå Danmark og sørover, men finst ikkje i Noreg.

Utbreiing
Purpurflangre (dansk namn: «tætblomstret hullæbe») er ganske sjelden i Danmark, men har spreidde veksestader i fleire landsdelar og er rekna som livskraftig (LC).

Purpurflangre (engelsk namn: «violet helleborine») er ganske vanleg i England, men finst ikkje i Wales eller Skottland og heller ikkje i Irland. I den britiske raudlista har arten status som livskraftig (LC), på same måte som lokalt i England.

Referansar

Bakgrunnsstoff 
 

Orkidear i Danmark
Orkidear i Storbritannia
Epipactis phyllanthes ssp. arenaria

Epipactis phyllanthes ssp. arenaria er ei plante i flangreslekta Epipactis i orkidéfamilien (marihandfamilien) Orchidaceae. Ho finst ikkje i Noreg.

Utbreiing
Planta er i den svenske Artdatabanken rekna som ein underart av snauflangre, med det svenske namnet «sandknipprot». I Sverige finst underarten i tørr furuskog på Gotland og Öland og på fastlandet heilt i sør. Han er ikkje vurdert separat for raudlistestatus.

Referansar

Bakgrunnsstoff 
 

Orkidear i Sverige
Epipactis phyllanthes ssp. confusa

Epipactis phyllanthes ssp. confusa er ei plante i flangreslekta Epipactis i orkidéfamilien (marihandfamilien) Orchidaceae. Ho finst ikkje i Noreg.

Utbreiing
Planta er i den svenske Artdatabanken rekna som ein underart av snauflangre, med det svenske namnet «dansk knipprot». I Sverige finst underarten i fuktig skog heilt i sør. Han er ikkje vurdert separat for raudlistestatus.

Referansar

Bakgrunnsstoff 
 

Orkidear i Sverige
Epipactis phyllanthes ssp. pendula

Epipactis phyllanthes ssp. pendula er ei plante i flangreslekta Epipactis i orkidéfamilien (marihandfamilien) Orchidaceae. Ho finst ikkje i Noreg.

Utbreiing
Planta er i den svenske Artdatabanken rekna som ein underart av snauflangre, med det svenske namnet «engelsk knipprot». I Sverige finst underarten i moldrik lauvskog på Gotland, Öland og den sørlege delen av fastlandet. Han er ikkje vurdert separat for raudlistestatus.

Referansar

Bakgrunnsstoff 
 

Orkidear i Sverige
Epipactis helleborine ssp. orbicularis

Epipactis helleborine ssp. orbicularis er ei plante i flangreslekta Epipactis i orkidéfamilien (marihandfamilien) Orchidaceae. Ho finst ikkje i Noreg.

Utbreiing
Planta er i den svenske Artdatabanken rekna som ein underart av breiflangre, med det svenske namnet «tallknipprot». I Sverige finst underarten på sandbakke i tørr skog på Gotland og Öland og på fastlandet heilt i sør. Han er ikkje vurdert separat for raudlistestatus.

Referansar

Bakgrunnsstoff 
 

Orkidear i Sverige
Epipactis atrorubens ssp. triploidea

Epipactis atrorubens ssp. triploidea er ei plante i flangreslekta Epipactis i orkidéfamilien (marihandfamilien) Orchidaceae. Ho finst ikkje i Noreg.

Utbreiing
Planta er i den svenske Artdatabanken rekna som ein underart av raudflangre, med det svenske namnet «östersjöknipprot». I Sverige finst underarten i tørr furuskog på Gotland og på fastlandet heilt i sør. Han er ikkje vurdert separat for raudlistestatus.

Referansar

Bakgrunnsstoff 
 

Orkidear i Sverige
Amerorchis rotundifolia

Amerorchis rotundifolia er ei plante i planteslekta Amerorchis i orkidéfamilien (marihandfamilien) Orchidaceae. Ho veks ikkje i Noreg.

Systematikk 
Arten er i somme klassifiseringar rekna til slekta Galearis med det vitskaplege namnet Galearis rotundifolia, men er i Artsdatabanken rekna til Amerorchis, som berre har denne eine arten.

Utbreiing
Arten lever lengst nord i Sambandsstatane og i Canada, dessutan på Grønland, der arten er rekna som sårbar (VU). Den danske namnet er «rundbladet rhizom-gøgeurt» og det grønlandske «milalinnguaq».

Referansar

Bakgrunnsstoff 
 

Orkidear på Grønland
Amerorchis

Amerorchis er ei slekt i orkidéfamilien (marihandfamilien) Orchidaceae. Slekta er ikkje representert i Noreg.

Systematikk 
Slekta er i somme klassifiseringar innlemma i slekta Galearis, men er i Artsdatabanken rekna som ei eiga slekt.

Utbreiing 
Den einaste arten i slekta lever på Grønland:

Amerorchis rotundifolia, på Grønland (VU)

Referansar

Bakgrunnsstoff 
 

Slekter i orkidéfamilien
Kari Gjeitnes

Kari Vikhagen Gjeitnes () er ein norsk tidlegare langrennar frå Røvik/Skåla i Molde. Ho var medlem i Skåla IL til 2007, sidan representerte ho Henning Skilag.
 
Gjeitnes vann sprint-tevlinga ved junior-VM 2005. Ho sleit med å hevde seg på nasjonalt toppnivå som senior, tok som best NM-sølv i sprint-øvinga under Ski-NM 2008 og 2015. Under verdsmeisterskapen 2015 i Falun gjekk ho inn til femteplass i sprint, klassisk stil.

I sin siste sesong som aktiv, 2020-sesongen, sigra Gjeitnes i turrennet Marcialonga. Samanlagt vart ho nummer 2 i den internasjonale turrenn-turneringa (Ski Classics 2020).

Kjelder

Denne artikkelen bygger på «Kari Vikhagen Gjeitnes» frå ,  den 6. mars 2022.  
 

Norske langrennsløparar
Tomas Northug

Tomas Northug () er ein norsk tidlegare langrennar frå Mosvik i Nord-Trøndelag, medlem i Strindheim IL. Han hevda seg einast i sprint-øvingar.

Northug vann sprint-tevlinga ved junior-VM 2010. Han streva med å nå nasjonalt toppnivå, einast i 2015-sesongen fekk han jamnt delta i verdscuprenn. Under tevlingane i Davos i desember 2014 vart han sjette- og sistemann i sprintløypa. Den 17. januar 2015 overraska han med å vinne sprinten ved verdscuprenna i Otepää. Dermed kom han med i troppa til Ski-VM 2015 i Falun. I finalen enda han på femteplass, storebroren Petter Northug vann tevlinga. Etter den tid hamna Tomas Northug i bakleksa og la opp i 2017.

Kjelder

Denne artikkelen bygger på «Tomas Northug» frå ,  den 6. mars 2022.  

Norske langrennsløparar
Folk frå Inderøy
NM i alpine greiner 2002

Noregsmeisterskapen i alpine greiner 2002, hovudparten, vart avvikla i Hafjell-løypene i Øyer og i Kvitfjell-løypene i Ringebu Oppland fylke i tida frå 14. til 18. mars. Tevlingane i storslalåm fann stad i Ål  i Buskerud laurdag 13. april.

Menn

Slalåm 

Dato: 18. mars
Stad: Øyer

Storslalåm

Dato: 13. april
Stad: Ål

Vidlåm (Super-g) 

Dato: 16. mars
Stad: Øyer

Utfor 

Dato: 14. mars
Stad: Ringebu

Kombinasjon

Kvinner

Slalåm 

Dato: 18. mars
Stad: Øyer

Storslalåm 

Dato: 13. april
Stad: Ål

Vidlåm (Super-g) 

Dato: 16. mars
Stad: Øyer

Utfor 

Dato: 14. mars
Stad: Øyer

Kombinasjon

Kjelder
Oppland Arbeiderblad 15. mars 2002
Dagsavisen 17. mars 2002
Romerikes Blad 19. mars 2002
Laagendalsposten 19. mars 2002
Fremover 15. april 2002

Noregsmeisterskap i 2002
Noregsmeisterskap i alpine greiner
Idrettstilskipingar i Innlandet
Idrettstilskipingar i Buskerud
Idrett i Øyer
Holmenkollrenna 2000

Holmenkollrenna 2000 vart avvikla i tida 10.–12. mars 2000 i Oslo.

Menn

50 km klassisk stil

Dato: 11. mars

Kombinert

Hopp/15 km

Dato: 10. mars

Hopp/7,5 km

Dato: 11. mars

Hopprenn 

Dato: 12. mars

Kvinner

30 km fristil

Dato: 11. mars

Kjelder
Dagsavisen 11. mars 2000
Dagsavisen 12. mars 2000
Dagsavisen 13. mars 2000

Nordiske greiner
Sport i Noreg i 2000
Idrettstilskipingar i Oslo
Holmenkollrenn
Volodymyr Zelenskyj

Volodymyr Oleksandrovytsj Zelenskyj () er ein ukrainsk skodespelar, filmskapar og politikar frå Kryvyj Rih. Han har vore president i Ukraina sidan den 20. mai 2019. Han er den sjette presidenten i landet sidan det oppnådde sjølvstende.

Bakgrunn 
Zelenskyj har jødisk bakgrunn, og er gift med Olena Zelenska. Saman har dei to born, Oleksandra og Kyrylo. Han vart uteksaminert som jurist frå Det nasjonale økonomiske universitet i Kyiv i 2000. I 2003 var han med å danne filmselskapet Kvartal-95. Dei neste 15 åra arbeidde han som skodespelar og filmprodusent. Han var med å grunnleggja «Latterligaen», eit fjernsynsprogram med komedieinnslag. Han har produsert 10 filmar, og har vunne meir enn 30 prisar frå den ukrainske filmprisutdelinga Teletriumph. Volodymyr Zelenskyj er ein prisvinnar ved ei rekkje internasjonale filmfestivalar. I fjernsynsserien Folkets tenar spelte Zelenskyj hovudrolla som ein ukrainsk lærar som gjekk viralt etter eit fråsegn om dei ukrainske utfordringane med korrupsjon, og ender opp med å sjølv verta vald til den nye presidenten  i landet. Våren 2018 skipa Zelenskyj saman partiet 'Folkets tenar' etter at serien hans vart ein suksess,  hjartesaka hans vart naturlegvis kampen mot korrupsjon i Ukraina.

Politisk karriere 
Våren 2019 stilte Zelenskyj opp som partiet sin kandidat ved presidentvalet i landet, og fekk i fyrste valomgang flest røyster av alle kandidatane. Ved det avgjerande valet den 21. april fekk han over 73 % av røystene, motkandidaten Petro Porosjenko vel 24 %. Zelenskyj vart innsett i president-embetet den 20. mai. Han skreiv ut parlamentsval til 29. juli. 'Folkets tenar' fekk om lag 43 % av røystene og heile 254 av 424 representantar i Verkhovna Rada (høgsterådet). 

Etter Russland sin invasjon og vidare okkupasjon av ukrainsk territorium den 24. februar 2022 vart Zelenskyj ein viktig rollefigur for den ukrainske kampen og moralen mot russisk aggresjon. Vidare har han vore med på å setja Ukraina og demokrati på dagsorden. Han har likevel vorte kritisert for å banalisera og nekta for den amerikanske etterretninga sine åtvaringar om ein storstilt russisk aggresjon mot Ukraina tida før den 24. februar 2022. Zelenskyj har tala i Noreg to gangar via videolink, på Stortinget den 30. mars 2022, og på ONS Foundation den 29. august 2022.

Kjelder

Denne artikkelen bygger på «Wolodymyr Selenskyj» frå ,  den 7. mars 2022.  

Ukrainske politikarar
Ukrainske presidentar
Sarong

Sarong (frå malayisk) er ein stor tube eller lengde av stoff som ein viklar kring midja og bruker som nederdel. Variantar av plagget blir brukt av menn og kvinner i det meste av Sør-Asia, Søraust-Asia, Den arabiske halvøya, Afrikas horn og på mange øyar i Stillehavet.Stoffet har oftast vove mønster eller ruter, eller kan vera farga ved hjelp av batikk eller ikat. Mange moderne sarongar har trykte design som ofte visar dyr eller plantar.

Galleri

Sjå òg
Kilt
Lungi
Macawiis
Vesjti

Kjelder

Denne artikkelen bygger på «Sarong» frå ,  den 8. mars 2022.

Bakgrunnsstoff

Klede for underkroppen
Draperte klede
Malaysisk kultur
Indonesisk kultur
Srilankisk kultur
Verdscupen i skiskyting 1982

Verdscupen i skiskyting 1982 tok til den 14. januar og vart avslutta 7. mars. Turneringa omfatta 10 individuelle tevlingar, inkludert VM-renna i Minsk. Utøvarane tevla i fem 20 km og like mange 10-kilometerar, òg kalla normalprogram og sprint. I tillegg vart det arrangert tre stafettar over 4 x 7,5 km. Renna fann stad i Egg am Etzel (2) i Sveits, Antholz (2) i Italia, Ruhpolding (2) i Vest-Tyskland, Minsk (2) i Sovjetunionen og Lahti (2) i Finland. Dei seks beste poeng-fangstane til deltakarane talde med i samandraget i verdscupen. 

Frank Ullrich frå Aust-Tyskland vann fire av dei ti renna og sigra framom landsmannen Matthias Jacob, som gjekk til topps i to renn. Nordmannen Kjell Søbak vann 20-kilometeren i Lahti og enda på tredjeplass i samandraget.

Individuelt

Kjelder
Sportsboken 82-83. Sportsboken As/Hjemmets bokforlag As. 1982.

Skiskyting i 1982
1982
Sport i 1982
Leonid Kutsjma

Leonid Danylovytsj Kutsjma () er ein ukrainsk politikar frå landsbyen Tsjajkine i Tsjernihiv oblast. Han var frå 19. juli 1994 til 23. januar 2005 den andre presidenten i Ukraina. Tidlegare var han frå oktober 1992 til september 1993 statsminister i landet.

Kutsjma er utdanna ingeniør og arbeidde ved Kosmodrom Bajkonur. På 1980-talet var han med i sentralkomiteen til Ukrainas kommunistparti. Kutsjma vart vald inn i Verkhova Rada (landstinget) i 1990, året etter braut han med kommunistpartiet og var sidan partilaus. Den 13. oktober 1992 vart han utnemnd til statsminister, ein post han hadde i knapt eit år. Hausten 1993 gjekk han av for å delta i presidentvalet i Ukraina. Ved presidentvalet i juni 1994 fekk han 52,4% av røystene og slo dermed den sitjande presidenten, Leonid Kravtsjuk. Kutsjmas fyrste presidentperiode, 1994-99, var prega av økonomisk stagnasjon. Han lukkast verte attvald i 1999, sterkt støtta av eit nettverk av oligarkar og byråkratar (Dnipropetrovsk-klanen). Perioden 1999-2004 møtte Kutsjma sterke skuldnader og masseprotestar, særleg for den omfattande korrupsjonen. Han stod samstundes for ei tilnærming til Russland og Putin-regimet. Kutsjma kunne ikkje attveljast i 2004.

Kjelder

Denne artikkelen bygger på «Leonid Kutschma» frå ,  den 8. mars 2022.  

Ukrainske politikarar
Ukrainske presidentar
National Gallery of Art

National Gallery of Art er eit kunstmuseum som ligg på National Mall i Washington, D.C.  Museet blei skipa i  1937 av den amerikanske kongressen. Hovudbygningen, West Building, blei teikna av arkitekten John Russell Pope i nyklassisistisk stil. Han er forbunden under jorda med den nyare East Building, som blei teikna av I.M. Pei, og ein 25 000 m² stor skulpturpark.  

Museet har ei samling på over 2 000 skulpturar og måleri. Takka vere store donasjonar er samlinga ei av dei fremste i verda, og omfattar europeisk kunst från 1200-talet til våra dagar og amerikansk kunst frå 1700-talet av.

Museet inneheld store mengder kunst av kunstnarar som Jan Vermeer, Frans Hals, Rembrandt van Rijn, Claude Monet, Vincent van Gogh, Leonardo da Vinci (det einaste verket hans i Amerika), Pablo Picasso, Henri Matisse, Jackson Pollock, Andy Warhol, Roy Lichtenstein,  Joan Miro, Louise Bourgeois og Hector Guimard.

Galleri

Kjelder

Denne artikkelen bygger på «National Gallery of Art» frå  og «National Gallery of Art» frå ,  den 8. mars 2022.

Bakgrunnsstoff

Museum skipa i 1930-åra
Skipingar i 1937
Museum i Washington, D.C.
Verdscupen i skiskyting 1981

Verdscupen i skiskyting 1981 tok til den 13. januar og vart avslutta 5. april. Turneringa omfatta 10 individuelle tevlingar, inkludert VM-renna i Lahti. Utøvarane tevla i fem 20 km og like mange 10-kilometerar, òg kalla normalprogram og sprint. I tillegg vart det arrangert tre stafettar over 4 x 7,5 km. Renna fann stad i Jáchymov (2) i Tsjekkoslovakia, Antholz (2) i Italia, Ruhpolding (2) i Vest-Tyskland, Lahti (2) i Finland og Hedanäset i Sverige. Dei seks beste poeng-fangstane til deltakarane talde med i samandraget i verdscupen. 

Frank Ullrich frå Aust-Tyskland vann to av dei ti renna og sigra framom Sovjetunionens Anatolij Aljabjev. Nordmannen Kjell Søbak vann 10-km i Jáchymov og enda på tredjeplass i samandraget.

Individuelt

Kjelder

Denne artikkelen bygger på «Biathlon-Weltcup 1980/81» frå ,  den 9. mars 2022.  
 

Skiskyting i 1981
1981
Sport i 1982
Leonid Kravtsjuk

Leonid Makarovytsj Kravtsjuk () var ein ukrainsk økonom og politikar som frå 5. desember 1991 til 19. juli 1994 var den fyrste presidenten i Ukraina etter at landet erklærte sjølvstende frå Sovjetunionen. 

Kravtsjuk var formann i Ukrainas øvste sovjet då det i 1990, med 354 røyster mot 4, vedtok nasjonal suverenitet. Ei folkerøysting 1. desember 1991 gav 92 % tilslutning lausriving frå Sovjetunionen. Kravtsjuk vart samstundes vald til president, med over 61 % av røystene bak seg. Den 8. desember 1991 samla dei nasjonale leiarane i Kviterussland, Russland og Ukraina seg i Minsk og signerte Minsk-avtalen, noko som førte til at Sovjetunionen vart oppløyst to veker seinare. Kravtsjuk signerte for Ukraina, Boris Jeltsin for Russland og Stanislav Sjuskevitsj for Kviterussland.

Ved presidentvalet sommaren 1994 fekk Kravtsjuk 47 % av røystene, utfordraren Leonid Kutsjma vann med 52 % oppslutning. Frå 1994 til 2006 var Kravtsjuk medlem i Verkhovna Rada (landstinget), siste åtte åra som representant for Sosialdemokratane (SDPU).

Kjelder

Denne artikkelen bygger på «Leonid Kravtsjuk» frå ,  den 9. mars 2022.  

Ukrainske politikarar
Ukrainske presidentar
Albuquerque

Albuquerque er den mest folkerike byen i delstaten New Mexico i USA. Byen er fylkessete i Bernalillo County. Byen, som vart grunnlagd i 1706, registrerte eit folketal på 564 559 i 2020.

Albuquerque ligg 1619 meter over havet, på ei slette mellom Rio Grande i vest og Sandi-fjella i aust.

Kjelder

Denne artikkelen bygger på «Albuquerque» frå ,  den 9. mars 2022.

Bakgrunnsstoff

Byar i New Mexico